作者：无名氏
词牌/韵律：永遇乐

paragraphs: 孤衾不暖，静闻银漏，敧枕难稳。
细想多情，多才多貌，总是多愁本。
而今幽会难成，佳期顿阻，只恁萦方寸。
知他莫是，今生共伊，此欢无分。
寻思断肠肠断，珠泪搵了，依前重搵。
终待临岐，分明说与，我这厌厌闷。
得伊知后，教人成病。
万种断也无限。
只恐他、恁不分晓，谩劳瘦损。